Oberflächlich betrachtet schint am Marley sini Musig, i dere chöme vill Begriff wie Freiheitskampf oder Revolution vor, hervorragend i de westlich Zitgeist vo de 1970er Jahr (Flower Power, Neue Linke) zpasse, was au ihre gross Erfolg bim westeuropäische und nordamerikanische Publikum erklärt. Insbesondrs ds Lied Get Up, Stand Up isch wege sim Refrain no hüt e Klassiker, und de Bob Marley giltet für vil als e Held vom Freiheitskampf. So Chunnts das sis Konterfei nebeme Poster vom Che Guevara es par westlichi Wohnzimmer schmückt.